open-index/open-wikipedia-markdown huggingface dataset:
রাষ্ট্রভাষা সংগ্রাম পরিষদ

**রাষ্ট্রভাষা [[সংগ্রাম]] পরিষদ** ১৯৪৭ সালের ১ অক্টোবর গঠিত হয়। পাকিস্তান সরকারের থেকে বাংলা ভাষার মর্যাদা আদায়ের লক্ষ্যে সেই সময় বাঙালি রাজনীতিবিদ এবং বুদ্ধিজীবিদের সমন্বয়ে এটি প্রতিষ্ঠা করা হয়। বাংলা ভাষা আন্দোলনের সময় এটি বিশেষ তাৎপর্যপূর্ণ ভূমিকা পালন করেছিল।

তমদ্দুন মজলিস প্রথম রাষ্ট্রভাষা সংগ্রাম পরিষদ গঠনের উদ্যোগ গ্রহণ করেছিল। ১৯৪৭ সালে ডিসেম্বর মাসের শেষের দিকে এটি প্রতিষ্ঠা করা হয়। প্রথম প্রতিষ্ঠাতা আহ্বায়ক ছিলেন নূরুল হক ভূঁইয়া। অন্যান্য প্রতিষ্ঠাতা সদস্যদের মধ্যে ছিলেন সামসুল আলম, আবুল খয়ের, আব্দুল ওয়াহেদ চৌধুরী এবং অলি আহাদ। পরবর্তীতে এই কমিটি সম্প্রসারণ করা হয় এবং মোহাম্মদ তোয়াহা এবং সৈয়দ নজরুল ইসলাম কমিটিতে যোগ দেন। প্রথম আহ্বায়ক ভূঁইয়ার সময়কালে কমিটির সকল ধরনের কর্মকাণ্ড গোপনে পরিচালনা করা হতো। 

১৯৪৮ সালের জানুয়ারি মাসে, রাষ্ট্রভাষা সংগ্রাম পরিষদ ঢাকা বিশ্ববিদ্যালয়ের বিজ্ঞান ও কলা অনুষদের সাথে এক বৈঠকে দেশব্যাপী বাংলাকে আরও গুরুত্ব দেয়ার কথা আলোচনা করা হয়। বৈঠকে বাংলাকে শিক্ষার প্রাথমিক মাধ্যম হিসেবে ব্যবহার করার প্রস্তাব করা হয়। পরবর্তীতে ১৯৪৮ সালে ২ মার্চ ফজলুল হক হলে কামরুদ্দীন আহমদের সভাপতিত্বে তমদ্দুন মজলিস ও মুসলিম ছাত্রসমাজ এক যৌথসভা অনুষ্ঠিত হয়। ঐদিনই রাষ্ট্রভাষা সংগ্রাম পরিষদ সম্প্রসারণ করে প্রথম সর্বদলীয় রাষ্ট্রভাষা সংগ্রাম পরিষদ গঠিত হয়।

## আরও দেখুন
* বাংলা ভাষা আন্দোলন

## তথ্যসূত্র

## বহিঃসংযোগ
*  

বিষয়শ্রেণী:বাংলা ভাষা আন্দোলন
ইউরোপীয় কমিশন

**ইউরোপীয় কমিশন** হচ্ছে ইয়োরোপীয় ইউনিয়নের কার্যনির্বাহী সংস্থা। কমিশন ইয়োরোপীয় ইউনিয়নের ২৭টি দেশ কর্তৃক মনোনীত ২৭ জন কমিশনার নিয়ে গঠিত। একজন কমিশনারকে প্রেসিডেন্ট নির্বাচিত করা হয় যিনি কমিশনের প্রধান নির্বাহী হিসেবে পরিগণিত হন। বর্তমানে হোসে মানুয়্যাল বার‌্যোসো প্রেসিডেন্ট হিসেবে কর্তব্যরত। এর সচিবালয় বেলজিয়ামের রাজধানী ব্রাসেলস্‌ শহরে অবস্থিত। শহরের কেন্দ্রস্থলে বারলেমোয়া ভবনে কমিশেনের প্রধান দপ্তর। সচিবালয়ের বিভিন্ন দপ্তরে কর্মরত কর্মকর্তা ও কর্মচারীর সর্বমোট সংখ্যা ২৫ হাজারেরও বেশি।

## আরও দেখুন
* ইউরোপ ২০২০
* ইউরোপীয় কমিশনের কূটনৈতিক মিশন
* ইউরোপীয় কমিশনের আয়ারল্যান্ডে প্রতিনিধিত্ব
* ইউরোপীয় ফ্রি ট্রেড এসোসিয়েশন নজরদারী অথরিটি
* ইউরোপীয় ইউনিয়নের প্রতিষ্ঠান
* জাতীয়তা অনুযায়ী ইউরোপীয় কমিশনারদের তালিকা
* ইউরোপীয় কমিশনের সভাপতি

থাম্ব|কেন্দ্র|ইউরোপীয় কমিশন

## তথ্যসূত্র

## বহিঃসংযোগ
* ইউরোপীয় কমিশনের তথ্যতীর্থের ইংরেজি প্রস্থের প্রবেশদ্বার

* ইউরোপীয় কমিশন ec.europa.eu – অফিসিয়াল ওয়েবসাইট
** Barroso Commission
** Representation in the Member States
** Photo archive of past Commissions
* European Navigator  ena.lu – Multimedia website with historical information on the European Commission


বিষয়শ্রেণী:১৯৬৭-এর প্রতিষ্ঠান
বিষয়শ্রেণী:আIgyঞ্চলিক সংস্থা
বিষয়শ্রেণী:কাস্টমস্‌ ইউনিয়ন

বিষয়শ্রেণী:ডাম্পিং-বিরোধী কর্তৃপক্ষ
বিষয়শ্রেণী:ইউরোপ
বিষয়শ্রেণী:আন্তর্জাতিক সংস্থা
বিষয়শ্রেণী:সংস্থা
ফজলুর রহমান মালিক

**ফজলুর রহমান মালিক** (উর্দু: ) (সেপ্টেম্বর ২১, ১৯১৯ - জুলাই ২৬, ১৯৮৮) ভারতীয় উপমহাদেশের একজন অন্যতম পরিচিত ইসলামি বিদ্বান ব্যক্তি। ফজলুর রহমান ইসলামের একজন বিশিষ্ট উদারপন্থী সংস্কারক হিসেবে পরিচিত, যিনি শিক্ষাগত সংস্কার এবং স্বাধীন যুক্তির (ইজতিহাদ) পুনরুজ্জীবনে নিজেকে নিয়োজিত করেছিলেন।  তার কাজগুলি পাকিস্তান, মালয়েশিয়া, ইন্দোনেশিয়া এবং তুরস্কের মতো দেশে ব্যাপক আগ্রহের বিষয়।  

অ্যাসেসিয়েশন অব ইসলামি রিসার্চ এর এম ইয়াহইয়া বার্ত তার সম্পর্কে বলেছেন যে, "বিংশ শতকের দ্বিতীয়ভাগে প্রধান মুসলিম চিন্তাবিদদের মধ্যে শাস্ত্রীয় ইসলাম এবং পাশ্চাত্য দার্শনিক ও আধ্যাত্মিক কথোপকথনের বিবেচনায় তিনি সম্ভবত সর্বাধিক জ্ঞানী।"

ফজলুর রহমান ব্রিটিশ ভারতের (বর্তমানে পাকিস্তানের) হাজারা এলাকায় জন্মগ্রহণ করেন। তার পিতা মাওলানা শিহাব আল দীন ছিলেন সেই সময়ের একজন বুদ্ধজীবী ছিলেন। দেওবন্দে তিনি ইসলামী আইন শিক্ষা (ফেকাহ, হাদিস, কুরআনের তাফসির, যুক্তিবিজ্ঞান, দর্শনসহ অন্যান্য বিষয়) লাভ করেন এবং আলিম ডিগ্রি অর্জন করেন।

রহমান পাঞ্জাব বিশ্ববিদ্যালয় থেকে আরবি শিক্ষা লাভ করেন এবং এরপর তিনি পিএইচডির জন্য অক্সফোর্ড বিশ্ববিদ্যালয়ে যান। সেখানে তিনি ইবনে সিনার উপর একটি গবেষণামূলক প্রবন্ধ রচনা করেন। এরপর তার শিক্ষকতা জীবন শুরু হয়। প্রথমে তিনি পার্সিয়ান এবং ইসলামী দর্শন বিষয়ে দেরহাম বিশ্ববিদ্যালয়ে শিক্ষকতা শুরু করেন। এরপর তিনি ম্যাকগিল বিশ্ববিদ্যালয়ে ইসলামিক শিক্ষা বিষয়ে অধ্যাপনা করেন। এই বিশ্ববিদ্যালয়ে তিনি ১৯৬১ সাল পর্যন্ত শিক্ষকতা করেছেন।

## প্রকাশনসমূহ
* *Islam*, University of Chicago Press, 2nd edition, 1979. 
* *Islam and Modernity: Transformation of an Intellectual Tradition*, University of Chicago Press, 1982. 
* *Major Themes of the Qur'an*, University of Chicago Press, 2009. 
* *Revival and Reform in Islam* (ed. Ebrahim Moosa), Oneworld Publications, 1999. 
* *Islamic Methodology in History*, Central Institute of Islamic Research, 1965.
* *Health and Medicine in the Islamic Tradition*, Crossroad Pub Co, 1987.  (Hardcover),  (Softcover).
* Riba and Interest, *Islamic Studies* (Karachi) 3(1), Mar. 1964:1-43.
* Shariah, Chapter from *Islam* [Anchor Book, 1968], pp.&nbsp;117–137.

## আরও দেখুন
* Contemporary Islamic philosophy
* Islamism

## তথ্যসূত্র


## বহিঃসংযোগ
* Collection and review of Fazlur Rahman's works

বিষয়শ্রেণী:১৯১৯-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:পাকিস্তানি লেখক
বিষয়শ্রেণী:পাকিস্তানের ইসলামি চিন্তাবিদ
বিষয়শ্রেণী:মুসলিম দার্শনিক
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:ডারহাম বিশ্ববিদ্যালয়ের শিক্ষায়তনিক
বেআইনী সমাবেশ

**বেআইনী সমাবেশ** () হল একটি আইনের পরিভাষা যার মাধ্যমে ইচ্ছাকৃতভাবে গোলযোগ করার উদ্দেশ্যে কিছু লোকদের একত্রিত হওয়াকে বুঝানো হয়ে থাকে। এই দলটি যদি সহিংসতা বা অস্থিতিশীল অবস্থার সূচনা করে, তবে এটিকে দাঙ্গা বলা হয়।

## বাংলাদেশের আইন
দন্ডবিধি ১৮৬০ এর ১৪১ ধারায় বেআইনী সমাবেশের সংজ্ঞা দেয়া হয়েছে। এতে বলা হয় ৫ বা ততোধিক সংখ্যক ব্যক্তির সমাবেশের সাধারণ উদ্দেশ্য যদি হয় বলপ্রয়োগ করে সরকারী কাজে বা আইন প্রয়োগে বাধা দেয়া অথবা কোন অপরাধ সংঘটিত করা, তাহলে তা একটি বেআইনী সমাবেশ। বেআইনী সমাবেশে অংশগ্রহণের শাস্তি সর্বোচ্চ দুই বছরের কারাদন্ড ও জরিমানা। ফৌজদারী কার্যবিধির ১২৭ ধারার ক্ষমতাবলে কোনো নির্বাহী ম্যাজিস্ট্রেট একটি বেআইনী সমাবেশকে ছত্রভঙ্গ হওয়ার আদেশ দিতে পারেন। আদেশ দেয়ার পরও সমাবেশটি ছত্রভঙ্গ না হলে ম্যাজিস্ট্রেট প্রয়োজনে বেসামরিক বা সামরিক বল প্রয়োগ করার মাধ্যমে তা ছত্রভঙ্গ করতে পারেন।

## ভারতের আইন
ভারতেও বাংলাদেশের মত ফৌজদারী কার্যবিধির একই ধারা মতে (১৪১ নং ধারা) একইরকম ভাবে বেআইনি জনতার সমাবেশের ব্যাখ্যা ও তার শর্তগুলি বিবৃত আছে। ফৌজদারী কার্যবিধি অনুসারে ম্যাজিস্ট্রেট সেই সমাবেশ কে বেআইনি ঘোষণা করতে পারবেন বা ছত্রভঙ্গ করতে বলপ্রয়োগ করতে পারবেন।

### কানাডার আইনে এই ধারা

## আরও দেখুন
* কার্ফিউ
* ১৪৪ ধারা

## তথ্যসূত্র

## বহিঃসংযোগ
* http://law.jrank.org/pages/11014/Unlawful-Assembly.html

বিষয়শ্রেণী:বাংলাদেশের আইন
বিষয়শ্রেণী:ভারতের আইন
বিষয়শ্রেণী:দণ্ডবিধি
বিষয়শ্রেণী:অপরাধ
স্টপ অনলাইন পাইরেসি অ্যাক্ট

থাম্ব|অ্যান্টি-স্টপ অনলাইন পাইরেসি অ্যাক্ট
**স্টপ অনলাইন পাইরেসি অ্যাক্ট** (), সংক্ষেপে **সোপা** হচ্ছে ২০১১ খ্রিস্টাব্দের ২৬ অক্টোবর উত্থাপিত, যুক্তরাষ্ট্র সিনেট প্রস্তাবিত একটি বিল। মূলত অনলাইনে স্বত্বাধিকার ও মেধাস্বত্ব রক্ষা করার জন্য এ বিলটি পাসের প্রস্তাব করা হয়েছে। প্রস্তাবের মধ্যে আছে কপিরাইট বা স্বত্বাধিকার না মেনে যেসব ওয়েবসাইট বিজ্ঞাপন ও অর্থপ্রদান করবে তাদের উপর নিষেধাজ্ঞা আরোপ, সার্চ ইঞ্জিনগুলো্র বিভিন্ন কপিরাইট বা স্বত্বাধিকার না মেনে চলা সাইটের সাথে যুক্ত হওয়ার ক্ষেত্রে বিধিনিষেধ আরোপ এবং ইন্টারনেট সার্ভিস প্রোভাইডারদের ওইসব ওয়েবসাইটগুলো ব্লক করতে বাধ্য করা। এটি আনুষ্ঠানিকভাবে পাস হওয়ার পর এ বিলটি একটি আইন বলে গণ্য হবে এবং এর প্রস্তাবিত নিয়মগুলো ভঙ্গ করলে তা অপরাধ বলে গণ্য করা হবে যার সর্বোচ্চ শাস্তি রাখা হয়েছে পাঁচ বছর কারাদণ্ড।

স্টপ অনলাইন পাইরেসি অ্যাক্ট (সোপা) পাস হলে যেসব ওয়েবসাইটের সত্ত্বাধিকারী গুগল অ্যাডসেন্স বা অন্য কোনো বিজ্ঞাপন দিয়ে আয় করে থাকেন, সেই ওয়েবসাইটগুলোর বিষয়বস্তু যদি স্বত্বাধিকার ভঙ্গ করে থাকে তবে সেই ওয়েবসাইটগুলোর বিরুদ্ধে আইনগত ব্যবস্থা নেয়া হবে। সার্চ ইঞ্জিনগুলো এধরনের ওয়েবসাইটগুলো ইন্ডেক্স করতে পারবে না। এছাড়াও বিভিন্ন পেমেন্ট প্রসেসর যেমন: পেপ্যাল, ভিসা, মাস্টারকার্ড, মানিবুকার ইত্যাদির কার্যক্রমও আইনত দণ্ডনীয় বলে বিবেচিত হবে।

## তথ্যসূত্র

বিষয়শ্রেণী:আইন
বিষয়শ্রেণী:ইন্টারনেট
বিষয়শ্রেণী:কপিরাইট
বিষয়শ্রেণী:ডোমেইন নেম সিস্টেম
বিষয়শ্রেণী:ইন্টারনেট প্রবেশাধিকার
অন্ধকূপ হত্যা

থাম্ব|200px|অন্ধকূপ
থাম্ব|সেন্ট জন'স চার্চের অভ্যন্তরে অন্ধকূপ হত্যা স্মৃতি সৌধ

**অন্ধকূপ হত্যা** একটি বহুল প্রচারিত সেনা হত্যাকাণ্ড, যা ব্রিটিশ আমলে কলকাতায় সংঘটিত হয়েছিল বলে উল্লেখ করা আছে। বর্ণিত হয়েছে যে, ব্রিটিশ সরকার কর্তৃক নির্মিত ফোর্ট উইলিয়াম দুর্গের অভ্যন্তরে জানালাবিহীন ক্ষুদ্রাকৃতির একটি কামরায় ১৭৫৬ খ্রিষ্টাব্দের ২০শে জুন তারিখে ১৪৬ ইংরেজকে কারারুদ্ধ করা হয়েছিল। সেখানে অমানবিক পরিবেশের সৃষ্টি হওয়ায় এক রাতের মধ্যে ১২৩ জনের মৃত্যু ঘটে। এই কাহিনীটি বর্ণনা করেছিলেন ব্রিটিশ ইস্ট ইন্ডিয়া কোম্পানীর কর্মচারী, পরবর্তীতে সেনাপতি, জন যেফানিয়াহ হলওয়েল (জন্মঃ ১৭১১- মৃত্যুঃ১৭৯৭ খ্রিষ্টাব্দ) তার লিখিত *ইন্ডিয়া ফ্যাক্টস্‌* নামক গ্রন্থে। হলওয়েল নিজেকে বেঁচে যাওয়া বন্দীদের একজন বলে দাবী করেন এবং পরবর্তীতে নিহতদের স্মরণে দুর্গের পূর্বদ্বারের সম্মুখভাগে একটি স্মৃতিস্তম্ভ নির্মাণ করেন, যা লর্ড হেস্টিংস ১৮১৮ খ্রিষ্টাব্দে ভেঙ্গে ফেলেন।

## পটভূমি
বেঙ্গল প্রেসিডেন্সির প্রধান শহর কলকাতা শহরে ইস্ট ইন্ডিয়া কোম্পানির বাণিজ্য রক্ষার জন্য ফোর্ট উইলিয়াম প্রতিষ্ঠিত হয়েছিল। ১৭৫৬ সালে ভারত, ফরাসি ইস্ট ইন্ডিয়া কোম্পানির সামরিক বাহিনীর সাথে সামরিক সংঘর্ষের সম্ভাবনা বিদ্যমান ছিল, তাই ব্রিটিশরা দুর্গটিকে শক্তিশালী করেছিল। সিরাজ-উদ-দৌলা দুর্গ নির্মাণ ফরাসি ও ব্রিটিশদের দ্বারা বন্ধ করার আদেশ দেন, এবং ব্রিটিশরা হতাশ হওয়ার সময় ফরাসিরা তা মেনে চলে।

তার কর্তৃত্বের প্রতি ব্রিটিশদের উদাসীনতার ফলে সিরাজ উদ-দৌলা তার সেনাবাহিনীকে সংগঠিত করেন এবং ফোর্ট উইলিয়ামকে অবরোধ করেন। যুদ্ধে টিকে থাকার প্রচেষ্টায় ব্রিটিশ কমান্ডার গ্যারিসনের জীবিত সৈন্যদের পালানোর আদেশ দেন, তবুও ইস্ট ইন্ডিয়া কোম্পানির একজন সিনিয়র আমলা জন সফনিয়া হলওয়েলের বেসামরিক কমান্ডের অধীনে ১৪৬ জন সৈন্য রেখে যান, যিনি আগের জীবনে সামরিক শল্য চিকিৎসক ছিলেন।

## সমালোচনা
কিন্তু দৈর্ঘ্যে ১৫ ফুট এবং প্রস্তে ১৮ ফুট একটি কামরায় ১৪৬ জন মানুষকে আটক রাখার অবাস্তব ও আজগুবি এই কাহিনীর সত্যতা নিয়ে নানান প্রশ্ন ওঠে। বাংলার নবাব নবাব সিরাজদ্দৌলাকে হেয় প্রতিপন্ন করার উদ্দেশ্য নিয়েই সম্ভবত এই কাহিনী রচিত ও প্রচারিত হয়েছিল বলে অনুমান করা হয়। সমসাময়িক ইতিহাসে এই ঘটনার অন্য কোন উল্লেখ দেখা যায় নি। পরবর্তীতে ব্রিটিশ ঐতিহাসিকদের অনেকেই নবাব সিরাজদ্দৌলাকে নির্দয়, উদ্ধত, স্বেচ্ছাচারী প্রতিপন্ন করতে যাচাই না-করেই হলওয়েল বর্ণিত কাহিনীটি গ্রহণ করেছেন।

অক্ষয়কুমার মৈত্রেয় ১৮৯৮ খ্রিষ্টাব্দে প্রকাশিত তার *সিরাজদ্দৌলা* (১৮৯৮) নামীয় গবেষণামূলক গ্রন্থে যুক্তি-প্রমাণ সহকারে এই কাহিনীর অসত্যতা ও অবাস্তবতা সম্পর্কে আলোচনা করেন। ১৯১৬ খ্রিষ্টাব্দের ২৪শে মার্চ এশিয়াটিক সোসাইটিতে এক সভায় অন্ধকূপ হত্যা অলীক ও ইংরেজ শাসকগোষ্ঠীর মিথ্যা প্রচার বলে প্রমাণ করেন। পরবর্তী কালে হলওয়েল বিবৃত অন্ধকূপ কাহিনীর অসত্যতা সার্বজনীনভাবে প্রতিপন্ন হয়েছে।

## তথ্যসূত্র

## বহিঃসংযোগ

বিষয়শ্রেণী:কলকাতার ইতিহাস
বিষয়শ্রেণী:বাংলার ইতিহাস
বিষয়শ্রেণী:কলকাতার ভবন ও স্থাপনা
বিষয়শ্রেণী:ভারতে হত্যাকাণ্ড
১৪৪ ধারা

**১৪৪ ধারা** হল বাংলাদেশের ফৌজদারী কার্যবিধি, ১৮৯৮-এর একটি ধারা। ভারতীয় ফৌজদারী কার্যবিধির ১৪৪ ধারার সাথে এক ও অভিন্ন। এই আইনের ক্ষমতাবলে কোনো নির্বাহী ম্যাজিস্ট্রেট কোন এলাকায় একটি নির্দিষ্ট সময়ের জন্য সভা-সমাবেশ করা, আগ্নেয়াস্ত্র বহনসহ যেকোন কাজ নিষিদ্ধ করতে পারেন। জরুরি অবস্থা বা সম্ভাব্য বিপজ্জনক পরিস্থিতি নিয়ন্ত্রণের জন্য এই আইনের প্রয়োগ করা হয়। ১৯৭৬ সালে ঢাকা মেট্রোপলিটন পুলিশ গঠনের পর শুধু মহানগরী এলাকার জন্য এই বিধান রহিত করে নতুন বিধান চালু করা হয়েছে।

## ম্যাজিস্ট্রেটের ক্ষমতা
কোন জেলা ম্যাজিস্ট্রেট বা সরকার কর্তৃক ক্ষমতাপ্রাপ্ত নির্বাহী ম্যাজিস্ট্রেটের কাছে সন্তোষজনক কারণ বিদ্যমান থাকলে তিনি লিখিত আদেশ দ্বারা কোন ব্যক্তি বা জনসাধারণকে যেকোন কাজ করা থেকে বিরত থাকতে অথবা তাদের দখলে থাকা সম্পত্তিতে কোন নির্দেশিত ব্যবস্থা গ্রহণ করতে আদেশ দিতে পারেন। এই আদেশের উদ্দেশ্য হতে হবে কোন ব্যক্তির বা জনগণের জীবন, স্বাস্থ্য বা নিরাপত্তার ক্ষতি হওয়ার ঝুঁকি দূর করা অথবা জনশৃঙ্খলা বা জনশান্তি রক্ষা করা। নোটিস প্রদানের মতো সময় বা পরিস্থিতি না থাকলে এই আদেশ একতরফা হতে পারে। ১৪৪ ধারা প্রয়োগ করা হলে কোন সংক্ষুব্ধ ব্যক্তি নির্বাহী ম্যাজিস্ট্রেটের কাছে ঐ আদেশ বাতিল বা পরিবর্তন করার আবেদন করতে পারেন। সেক্ষেত্রে ম্যাজিস্ট্রেট এরূপ ব্যক্তিকে ব্যক্তিগত শুনানীর সুযোগ দিয়ে আদেশটি পরিবর্তন বা বাতিল করতে পারেন অথবা আবেদন নামঞ্জুর করতে পারেন। ১৪৪ ধারার আদেশ দুই মাসের বেশি সময় ধরে বলবত রাখতে হলে সরকারি গেজেটে প্রজ্ঞাপন জারী করতে হবে।

### মহানগরী এলাকায় প্রয়োগ
১৯৭৬ সালে ঢাকা মহানগর পুলিশ গঠনের পর মহানগর এলাকায় ১৪৪ ধারা প্রয়োগের ক্ষমতা ম্যাজিস্ট্রেটের বদলে পুলিশ কমিশনারের কাছে দেয়া হয়। তাই মহানগর এলাকায় ১৪৪ ধারা প্রযোজ্য নয়। এক্ষেত্রে ঢাকা মহানগর পুলিশ অধ্যাদেশের ২৮ ধারা প্রদত্ত ক্ষমতাবলে পুলিশ কমিশনার অস্ত্র বহন ও স্লোগান প্রদান ইত্যাদি নিষিদ্ধ করে আদেশ দিতে পারেন।

## অপব্যবহার
১৮৯৮ সালে ব্রিটিশ শাসকদের দ্বারা চালুকৃত ১৪৪ ধারার বিধান বিভিন্ন সময়ে বিরোধী মত দমনে ব্যবহৃত হয়ে আসছে। ১৯৫২ সালের ২১ ফেব্রুয়ারি বাংলাকে রাষ্ট্রভাষা করার দাবীতে ছাত্রদের আন্দোলন দমন করতে ১৪৪ ধারা জারী করা হয় এবং এই ধারা ভঙ্গ করায় পুলিশ গুলি করে সালাম, বরকত, রফিক-সহ আরো অনেককে হত্যা করে। ১৯৬৯ সালের গণঅভ্যুত্থান দমনে ১৪৪ ধারা প্রয়োগ করা হয় এবং এই ধারা ভঙ্গের কারণে শহীদ মোহাম্মদ শামসুজ্জোহা, শহীদ আসাদ-সহ অনেক প্রতিবাদী মানুষ নিহত হন। স্বাধীন বাংলাদেশেও বিরোধী দলীয় নেতাকর্মীদের দমনে ১৪৪ ধারার অপব্যবহারের অভিযোগ রয়েছে। মানবাধিকার সংস্থা অধিকার এর প্রতিবেদন অনুযায়ী ২০১৩ সালে বাংলাদেশে ৫৪ বার ১৪৪ ধারা জারী করা হয়েছে যার অধিকাংশই বিরোধী দলসমূহের সমাবেশকে নিষিদ্ধ করেছে।

## তথ্যসূত্র

বিষয়শ্রেণী:বাংলাদেশের আইন
কোডাক

**ইস্টম্যান কোডাক কোম্পানি**() সাধারণভাবে **কোডাক** নামে পরিচিত। রোচেস্টার, নিউইর্য়কে অবস্থিত এই কোম্পানি চিত্রগ্রাহক যন্ত্র ও উপকরণ নির্মাণের জন্য বিখ্যাত। ১৮৮৯ সালে জর্জ ইস্টম্যান এই কোম্পানি প্রতিষ্ঠা করেন। বিখ্যাত এই কোম্পানি *ফটোগ্রাফিক ফিল্ম* নির্মাণের জন্য প্রখ্যাত।

১৮৮০ সালে জর্জ ইস্টম্যান একটি স্পুলের চারপাশে একটি ফিল্ম জড়িয়ে প্রথম পরীক্ষা চালান৷ ১৮৯২ সালে নিউ ইয়র্কের রচেস্টারের বাজারে তিনি নিয়ে আসেন ইস্টম্যান কোডাক ফিল্ম৷ এই ফিল্ম বিক্রির জন্য কোম্পানি খুব কম মূল্যে বাজারে ছাড়ে বিশেষ ধরনের ক্যামেরা&mdash; নাম 'কোডাক ব্রাউনি'৷ 

## নামকরণ
জর্জ ইস্টম্যানের মাতা কোডাক শব্দটি উদ্ভাবন করেন।

## বিজ্ঞাপন
কোডাকের বিভিন্ন বিজ্ঞাপনের মধ্যে অন্যতম হল ,‘আপনি শুধু শাটার টিপুন, বাকি কাজ আমাদের!'৷ বিজ্ঞাপনের এই বার্তা লুফে নিয়েছিল গোটা বিশ্বের কোটি কোটি মানুষ৷

## মাধ্যম
ফিল্ম এবং ক্যামেরার পাশাপাশি, প্রজেক্টর, হোম ভিডিও এবং আট মিলিমিটার মুভি প্রজেক্টর তৈরিও শুরু হয়৷ এরপর বাজারে আসে আরেক ধরনের বিজ্ঞাপন&mdash; ‘কোডাক মোমেন্ট'৷ আনন্দঘন প্রতিটি মুহূর্তের নাম হয়ে যায় কোডাক মুহূর্ত৷
thumb|right|160px|কোডাক এড.
## স্মরণীয় ঘটনা
১৯৮০'র দশকে সাফল্যের একেবারে তুঙ্গ মূহূর্তে কোডাকের কর্মীসংখ্যা ছিল প্রায় দেড় লাখের মত৷ ১৯৬০-এর দশকে মার্কিন মহাকাশ সংস্থা নাসার চন্দ্র প্রদক্ষিণকারী যানগুলো কোডাক ফিল্মেই ধরে আনে চন্দ্রপৃষ্ঠের প্রথম কিছু ছবি৷ চাঁদে হেঁটেছিলেন প্রথম যে-নভোচারীরা, তারা জুতোর বাক্স সাইজের কোডাক ক্যামেরা দিয়ে তুলেছিলেন তাদের ঐতিহাসিক মহাকাশযাত্রার বিরল ছবি৷

## সম্মাননা
শুধু তাই নয়, হলিউডের অসংখ্য ছবি নির্মাণেও কোডাকের ভূমিকা ছিল অনস্বীকার্য৷ ‘বেস্ট পিকচার্স'-এর তালিকায় ৯টি অস্কার জিতেছে কোডাক৷ সবই ছিল বৈজ্ঞানিক ও প্রাযুক্তিক উদ্ভাবনার স্বীকৃতি৷

## তথ্যসূত্র

বিষয়শ্রেণী:পাবলিক লিমিটেড কোম্পানি
বিষয়শ্রেণী:আন্তর্জাতিক ব্র্যান্ড
বিষয়শ্রেণী:বহুজাতিক কোম্পানি
বিষয়শ্রেণী:ব্যাটারি প্রস্তুতকারক
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:কম্পিউটার প্রিন্টার কোম্পানি
বিষয়শ্রেণী:মার্কিন যুক্তরাষ্ট্রের ইলেকট্রনিক্স কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
জর্জ ইস্টম্যান

**জর্জ ইস্টম্যান** (ইংরেজি:George Eastman, জন্ম: ১২জুলাই ১৮৫৪- মৃত্যু ১৪ মার্চ ১৯৩২) একজন আমেরিকান উদ্ভাবক ও ব্যাবসায়িক উদ্যোক্তা। তিনি ইস্টম্যান কোডাক নামের কোম্পানি প্রতিষ্ঠা করেন।
## তথ্যসূত্র

বিষয়শ্রেণী:১৮৫৪-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:১৯৩২-এ আত্মহত্যা
বিষয়শ্রেণী:মার্কিন উদ্ভাবক
বিষয়শ্রেণী:মার্কিন কোম্পানি প্রতিষ্ঠাতা
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:নিউ ইয়র্ক (অঙ্গরাজ্যে) আগ্নেয়াস্ত্র দ্বারা আত্মহত্যা
ভারতীয় মহাকাশ বিজ্ঞান ও প্রযুক্তি সংস্থা

**ভারতীয় মহাকাশ বিজ্ঞান ও প্রযুক্তি সংস্থা** (**ইন্ডিয়ান ইনস্টিটিউট অফ স্পেস সায়েন্স অ্যান্ড টেকনোলজি** বা **আইআইএসটি**) ভারতের জাতীয় মহাকাশ বিজ্ঞান গবেষণা ও উন্নয়ন সংস্থা। এটি কেরল রাজ্যের তিরুবনন্তপুরমের নেদুমাঙ্গাদের বলিয়ামালায় অবস্থিত। ২০০৭ সালের ১৪ সেপ্টেম্বর ইসরো চেয়ারম্যান ড. জি. মাধবন নায়ার এটির উদ্বোধন করেন। ভারতীয় মহাকাশ গবেষণা সংস্থা (ইসরো) ও ভারত সরকারের মহাকাশ বিভাগ আইআইএসটি-র স্পনসর। ভারতের প্রাক্তন রাষ্ট্রপতি ড. এ পি জে আবদুল কালাম আইআইএসটির প্রথম অধ্যক্ষ হন।

## পাদটীকা

## বহিঃসংযোগ
* IIST Website

বিষয়শ্রেণী:ভারতীয় মহাকাশ কর্মসূচি
বিষয়শ্রেণী:ভারতে গবেষণা কেন্দ্র
বিষয়শ্রেণী:মহাকাশ কেন্দ্র
বিষয়শ্রেণী:কেরলের কলেজ ও বিশ্ববিদ্যালয়
বিষয়শ্রেণী:২০০৭-এ কেরলে প্রতিষ্ঠিত
বিষয়শ্রেণী:ভারতের মহাকাশ কর্মসূচি
বিষয়শ্রেণী:কেরলের বিশ্ববিদ্যালয়
বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান
আমদানি শুল্ক

**আমদানী শুল্ক** এক প্রকার কর যা সরকার কর্তৃক দেশের আন্তর্জাতিক বাণিজ্য পর্যায়ে আরোপ করা হয়। আমদানী শুল্ক একটি পরোক্ষ কর যা দেশের আমদানী সামগ্রীর ওপর আরোপ ও আদায় করা হয়। দেশের রপ্তানী পণ্যের ওপর আরোপকৃত করের নাম রপ্তানী শুল্ক। আমদানী শুল্ক দুই প্রকারে আদায় করা হয়। অধিকাংশ ক্ষেত্রে আমদানী চালানের মূল্যের ভিত্তিতে একটি নির্দ্দিষ্ট হারে যে শুল্ক আদায় করা হয় যাকে বলা হয় মূল্যভিত্তিক শুল্ক। অপর পক্ষে কোন-কোন পণ্য – যেমন মদ্য জাতীয় পণ্যের ক্ষেত্রে – পরিমাণভিত্তিক শুল্ক আদায় করা হয়ে থাকে। ইসলামের খলিফা উমরের আমলে সর্বপ্রথম আমদানী শুল্ক প্রবর্তন করা হয়। ১০ শতাংশ হারে আদায় করা হতো বিধায় আরবীতে এর নাম ছিল উশর।(عُشْرٌ)

দেশের উন্নয়নের অবস্থা কী তা ঐ দেশের কর ব্যবস্থায় আমদানী শুল্কের গুরুত্ব থেকে অনুধাবন করা যায়। সাধারণত দেখা যায় উন্নত দেশসমূহে মোট করের আমদানী শুল্কের গুরুত্ব সামান্য। আবার বাংলাদেশের মতো অনুন্নত দেশে সামগ্রিক কর কাঠামোতে আমদানী শুল্কের গুরুত্ব অধিক। এটি গুরুত্বপূর্ণ

## তথ্যসূত্র


বিষয়শ্রেণী:ব্যবসা
বিষয়শ্রেণী:বাণিজ্য
বিষয়শ্রেণী:শুল্ক
বিষয়শ্রেণী:অসম্পূর্ণ
আবগারি শুল্ক

**আবগারি শুল্ক** এক প্রকার পরোক্ষ কর যা দেশজ উৎপাদনের ওপর আদায় করা হয়ে থাকে। শুরু থেকে দেশের অভ্যন্তরে উৎপাদিত পণ্য কারখানা থেকে খালাসের সময় এই শুল্ক আদায় করা হতো। বাংলাদেশে আবগারি ও লবণ আইন ১৯৪৪-এর আওতায় আবগারি শুল্ক আদায় করা হয়ে থাকে। জাতীয় সংসদে বিভিন্ন পণ্যের ওপর আরোপণীয় আবগারি শুল্ক হার নির্ধারণ করা হয়। পরবর্তীতে জাতীয় রাজস্ব বোর্ড বিধি প্রণয়নের মাধ্যমে আদায়যোগ্য শুল্কহার নিরূপণ করে।

বাংলাদেশে ১৯৯১ খ্রিষ্টাব্দে মূল্য সংযোজন কর ব্যবস্থা প্রবর্তিত হয় এবং পর্যায়ক্রমে অধিকাংশ পণ্যের ওপর আবগারি শুল্ক রহিত করে মূল্য সংযোজন কর আরোপ করা হয়। পরবর্তী ২০ বছরে প্রায় সকল পণ্য ও কৃত্যের দেশজ উৎপাদন ও সরবরাহে আবগারি শুল্পের আওতা থেকে বের করে মূল্য সংযোজন করের আওতায় নিয়ে আসা হয়েছে।

২০২৪ সালে কেবল দুটি সেবা বা সার্ভিস যথা: ‘ব্যাংক ডিপোজিট’ ও ‘বিমান টিকেটে’র উপর আবগারি শুল্ক আরোপিত আছে। তবে ২০১৭ হজ্বযাত্রীদের বিমানের টিকিটের ওপর আরোপযোগ্য আবগারি শুল্ক অব্যাহতি প্রদান করা হয়। ২০২১ সালে যুদ্ধাহত মুক্তিযোদ্ধাদের বিমান টিকেটের উপর আবগারি শুল্ক হতে অব্যাহতি দেয়া হয়েছে। ২০২২ সালে গ্রামীণ ব্যাংক কর্মচারীদের সঞ্চয়ের ওপর আরোপণীয় আবগারি শুল্ক মার্জ্জনা করা হয়েছে। একই বছরে, মাত্র দশ টাকার জমা করে কৃষকদের খোলা ব্যাংক একাউন্টের জমার ওপর আবগারি শুল্ক রহিত করা হয়।
 

## আরো দেখুন
* আমদানি শুল্ক‎
* শুল্ক
* মূল্য সংযোজন কর

## তথ্যসূত্র


বিষয়শ্রেণী:ব্যবসা
বিষয়শ্রেণী:বাণিজ্য
বিষয়শ্রেণী:শুল্ক
বিষয়শ্রেণী:অসম্পূর্ণ
বিষয়শ্রেণী:কর নীতি
বিষয়শ্রেণী:কর
বিষয়শ্রেণী:পরোক্ষ কর
বাংলাদেশের জাতীয় বাজেট

**বাংলাদেশের জাতীয় বাজেট** বাংলাদেশ সরকার প্রণীত একটি বার্ষিক দলিল যাতে রাষ্ট্রের সাংবাৎসরিক আয়-ব্যয়ের পরিকল্পনা প্রকাশ করা হয়। জাতীয় বাজেটের মূল অংশ দুটি। প্রথম অংশ রাজস্ব আদায় সংক্রান্ত। এই অংশে সরকারের রাজস্ব ব্যবস্থা ও আদায় সংক্রান্ত প্রস্তাব সমূহ বিবৃত থাকে দ্বিতীয় অংশে থাকে সরকারী ব্যয়ের প্রস্তাবসমূহ। প্রতি বছর একটি আইনপ্রস্তাব বা "বিল" আকারে জাতীয় বাজেট জাতীয় সংসদে উত্থাপন করা হয়। একে বলা হয় অর্থ বিল। সংসদ সদস্যরা অনুমোদনের পর এটি আইনে পরিণত হয়। বাংলাদেশে জাতীয় রাজস্ব বোর্ড রাজস্ব প্রস্তাবসমূহ প্রণয়ন করে এবং অর্থ বিভাগ ব্যয় প্রস্তাবসমূহ প্রণয়ন করে। বাংলাদেশে প্রতি বৎসর জুন মাসে জাতীয় বাজেট প্রণয়ন করা হয় এবং অনুমোদনের পর তা পরবর্তী অর্থবৎসরের জন্য কার্যকর হয়। দেশের অর্থ মন্ত্রী জাতীয় সংসদের অর্থ বিল পেশ করেন।

বাংলাদেশের বাজেট প্রণয়ন করা হয় ১২ মাসের জন্য যা চলতি বছরের ১লা জুলাই থেকে পরবর্তী বৎসরের ৩০শে জুন পর্যন্ত কার্যকর থাকে। প্রতি বছর জুন মাসে বাংলাদেশের জাতীয় সংসদের বাজেট অধিবেশনে সরকারের পক্ষে অর্থমন্ত্রী বাজেট বিল পেশ করেন। এর আগে এই বাজেট বিল ক্যাবিনেট সভায় বিবেচনা ও অনুমোদন করা হয়।

বর্তমানে কার্যকর বাজেট হলো বাংলাদেশের ৫৪তম বাজেট যা ২০২৫-২৬ অর্থবছরের জন্য কার্যকর। এতে সরকারের ব্যয়ের লক্ষ্যমাত্রা ধার্য করা হয়েছে ৭ লাখ ৮৯ হাজার ৯৯৯ কোটি টাকা, যা ২ জুন ২০২৫ ঘোষণা করেন অর্থ উপদেষ্টা সালেহউদ্দিন আহমেদ।

## উৎপত্তি
ফরাসি শব্দ "Boudgette" থেকে বাজেট শব্দের উৎপত্তি। বলা হয়ে থাকে ১৭৩৩ সালে যুক্তরাজ্যে সর্বপ্রথম বাজেট দেওয়া হয়। স্বাধীন বাংলাদেশের প্রথম বাজেট পেশ করেন তৎকালীন অর্থমন্ত্রী তাজউদ্দীন আহমদ ৩০ জুন ১৯৭২ খ্রিঃ তারিখে। বাংলাদেশের রাষ্ট্রপতি হিসেবে বাজেট পেশ করেন রাষ্ট্রপতি জিয়াউর রহমান।

## বাজেট ঘোষণার তারিখ ও ঘোষক
বাংলাদেশের বাজেট প্রণয়ন করা হয় ১২ মাসের জন্য যা প্রতি বছরের ১লা জুলাই থেকে পরবর্তী বছরের ৩০শে জুন পর্যন্ত কার্যকর থাকে। প্রতি বছর জুন মাসে বাংলাদেশের জাতীয় সংসদের বাজেট অধিবেশনে সরকারের পক্ষে অর্থমন্ত্রী বাজেট বিল পেশ করেন। এর আগে এই বাজেট বিল মন্ত্রীসভায় বিবেচনা ও অনুমোদন করা হয়।

## তথ্যসূত্র

বিষয়শ্রেণী:বাজেট
বিষয়শ্রেণী:বাংলাদেশের অর্থনীতি
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
মূল্য সংযোজন কর

**মূল্য সংযোজন কর** (, বা VAT), সংক্ষেপে **মূসক**, বিংশ শতাব্দীতে উদ্ভাবিত একটি আধুনিক কর যা যেকোনো ব্যবসায়ের মাধ্যমে সৃষ্ট মূল্য সংযোজনের ওপর আরোপ করা হয়ে থাকে। দেশীয় পণ্য উৎপাদন, বিপণন ও বিক্রয়, বিদেশি পণ্য আমদানি ও রপ্তানি, দেশাভ্যন্তরে সেবা বা পরিষেবার উৎপাদন, বিপণন ও বিক্রয় ইত্যাদি সকল ক্ষেত্রে মূল্য রপ্তানি কর আরোপযোগ্য। এই কর উৎপাদন থেকে খুচরা বিক্রয় পর্যন্ত বিভিন্ন স্তরে আরোপ ও আদায় করা হলেও এর দায়ভার চূড়ান্তভাবে কেবল পণ্য বা সেবার ভোক্তাকে বহন করতে হয়। মূসক আরোপের মাধ্যমে আবগারী শুল্ক, বিক্রয় কর ইত্যাদির প্রয়োজনীয়তা দূর হয়েছে।

## মূল্য সংযোজন কর বিধিমালা
আদর্শ মূসক ব্যবস্থার বৈশিষ্ট্য

ক) করযোগ্য পণ্য সরবরাহ ও সেবা প্রদানের প্রত্যেক পর্যায়ে অর্জিত মূল্য সংযোজনের (Added Value) উপর কর আরোপ ও আদায় করা হয় বিধায় মূসক একটি হিসাব ভিওিক এবং করের পৌনঃপুনিকতা মুক্ত ব্যবস্থা।

খ) এ কর ব্যবস্থা প্রধানত এক হার বিশিষ্ট (single rated)।

গ) করযোগ্য পণ্য বা সেবা সরবরাহের প্রতিটি স্তরে প্রকৃত মূল্য সংযোজনের উপর কর আদায় নিশ্চিতকল্পে এ কর ব্যবস্হায় ভিওিমূল্য হিসবে ইনভয়েস ভিওিক বিনিময় মূল্য Transaction price তথা বাজারমূল্যকে ব্যবহার করা হয়।

ঘ) এতে ট্যারিফ মূল্য বা সংকুচিত ভিত্তিমূল্যের কোন স্বীকৃতি নেই।

ঙ) এ করের ভার বা বোঝা চূড়ান্তভাবে চূড়ান্ত ভোক্তা বহন করে বিধায় একে ভোক্তাকর ব্যবস্থা বলা হয়।

চ) এ কর ব্যবস্থায় ছোট ব্যবসায়ীদের করের আওতামুক্ত রাখা হয় অথবা টার্নওভার কর নামে অতি সামান্য কর হারের অধীন করা হয়।

## বিভিন্ন দেশে মূল্য সংযোজন কর
এই ভ্যাট প্রথা বিশ্বে সর্বপ্রথম চালু হয় ১৯২২ সালে জার্মানিতে। এর পর ১৯৫৩ সালে আর্জেন্টিনায়, ১৯৪০ সালে জাপানে এবং ১৯৪৮ সালে ফ্রান্সে চালু করা হয়। উন্নত দেশগুলোর মধ্যে ইংল্যান্ড, কানাডায়ও ভ্যাট ব্যবস্থা চালু রয়েছে। উন্নয়নশীল দেশগুলোর মধ্যে চীন, ভারত, পাকিস্তানে সীমিত আকারে এবং ইন্দোনেশিয়া, ব্রাজিল, ইকুয়েডর, উরুগুয়ে, আইভরিকোস্ট, ফিলিপাইন, থাইল্যান্ডসহ বিভিন্ন দেশে ব্যাপক আকারে এ ব্যবস্থা চালু রয়েছে। বাংলাদেশে ১৯৮৮ সালে তৎকালীন প্রেসিডেন্ট হুসেইন মুহম্মদ এরশাদ প্রথম ভ্যাট ব্যবস্থা প্রবর্তনের উদ্যোগ গ্রহণ করলে বিরোধী দলগুলোর তীব্র সমালোচনার মুখে তা বাতিল করতে বাধ্য হন। এর পর ১৯৯১ সালে বিএনপি ক্ষমতায় থাকার সময় অর্থমন্ত্রী এম সাইফুর রহমানের নেতৃত্বে ১১ জুন জাতীয় সংসদে 'মূল্য সংযোজন কর' বিল উত্থাপন করা হয়।

ওই বছরের ৯ জুলাই বিলটি পাস হয়। যদিও ১৯৯১ সালের ১ জুলাই থেকে তা কার্যকর তারিখ হিসেবে বিবেচনা করা হয়ে থাকে। বাংলাদেশে ভ্যাট হার শতকরা ১৫ ভাগ নির্দিষ্ট করা হয়েছে, যা রপ্তানি পণ্য ছাড়া ভ্যাটের আওতাভুক্ত সব পণ্য ও সেবার ওপর ধার্য করা হয়।

## আরো দেখুন
* বাংলাদেশের রাজস্ব নীতি
* কর
* বাংলাদেশের অর্থনীতি

## তথ্যসূত্র

## বহিঃসংযোগ

বিষয়শ্রেণী:কর
বিষয়শ্রেণী:অর্থনীতি
বিষয়শ্রেণী:রাজস্ব
হাও আই মেট ইওর মাদার

থাম্ব
***হাও আই মেট ইওর মাদার*** () হচ্ছে একটি মার্কিন সিটকম। ২০০৫ সালের ১৯ সেপ্টেম্বর থেকে সিবিএস নেটওয়ার্কে শুরু হওয়া এই ধারাবাহিকটি তৈরি করেছেন ক্রেইগ থমাস ও কার্টার বেইস, এবং এটি পরিচলনা করেন প্যামেলা ফ্রাইম্যান।

সিটকমটির কাহিনী গড়ে উঠেছে একটি অতীতস্মৃতি বিবরণকে কেন্দ্র করে, যেখানে টেড মোসবি (জশ র‍্যাড্নর) ২০৩০ সালে তার পুত্র ও কন্যাকে তার অতীতের গল্প শোনাচ্ছে (বব স্যাগেট) হিসেবে) যে, সে কীভাবে তাদের মায়ের সাথে পরিচিত হয়েছিলো। উল্লেখ্য, ধারাবাহিকটির নামও সেটিই নির্দেশ করছে। এই গল্প বলার সাথে সাথে টেডের অতীত জীবনের কিছু বন্ধুর কথা বিস্তারিতভাবে আসে, যাদের মধ্যে আছে মার্শাল এরিকসেন (জ্যাসন সেগেল), রবিন শেরব্যাটস্কি (কোবি স্মালডার্স), লিলি অল্ড্রিন (অ্যালিসন হ্যানিগান) এবং বার্নি স্টিনসন (নিল প্যাট্রিক হ্যারিস)।

*হাও আই মেট ইওর মাদার* ব্যাবসায়িক ও সমালোচক উভয় দৃষ্টিকোণ থেকেই একটি সফল ধারাবাহিক। এটি টানা পাঁচবার এমি পুরস্কার জয় করেছে। এছাড়াও ২০০৯ সালে এটি ‘অসাধারণ কমেডি ধারাবাহিক’-এর জন্য মনোনয়ন লাভ করে।

ধারাবাহিকটির সপ্তম মৌসুম ঘোষণা করা হয়েছিলো ২০১১-এর মার্চে, এবং ২০১১-এর ১৯ সেপ্টেম্বর মৌসুমটির পর্বগুলো প্রচার শুরুর সাথে সাথে এটির অষ্টম মৌসুম তৈরির ঘোষণা আসে। ২০১২ সালে *হাও আই মেট ইওর মাদার* সেরা টিভি নেটওয়ার্ক কমেডি বিভাগে পিপল’স চয়েজ পুরস্কার লাভ করে, এবং নিল প্যাট্রিক হ্যারিস সেটা পুরুষ কমেডি অভিনেতার পুরস্কার লাভ করেন। ২০১২ সালের ১২ জানুয়ারি এই পুরস্কার ঘোষণা করা হয়।

## তথ্যসূত্র

## বহিঃসংযোগ

* 
* 
* 
* Extensive Interview with Josh Radnor  on Starpulse.com
* barney stinson's blog

বিষয়শ্রেণী:হাও আই মেট ইওর মাদার
বিষয়শ্রেণী:সিবিএস নেটওয়ার্কের অনুষ্ঠান
বিষয়শ্রেণী:মার্কিন টেলিভিশন সিটকম
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:২০০০-এর দশকের পটভূমিতে টেলিভিশন ধারাবাহিক
বিষয়শ্রেণী:১৯৯০-এর দশকের পটভূমিতে টেলিভিশন ধারাবাহিক
বিষয়শ্রেণী:২০১০-এর দশকের পটভূমিতে টেলিভিশন ধারাবাহিক
ক্যাভেন্ডিশ ল্যাবরেটরি

**ক্যাভেন্ডিশ ল্যাবরেটরি** (), ১৮৭৪ খ্রিস্টাব্দে কেমব্রিজ বিশ্ববিদ্যালয়ের ভৌত বিজ্ঞান বিভাগের অঙ্গ হিসাবে প্রতিষ্ঠা করা হয়। এটি কার্যত এই বিশ্ববিদ্যালয়ের পদার্থ বিজ্ঞান বিভাগ। বিশ্ববিদ্যালয়ের তদানিন্তন আচার্য উইলিয়াম ক্যাভেন্ডিশ-এর উদার আর্থিক সহায়তায় এবং প্রথম ক্যাভেন্ডিশ অধ্যাপক জেইমস ক্লার্ক ম্যাক্সওয়েলের উদ্যোগে এটির প্রতিষ্ঠা সম্ভব হয়। পদার্থ বিজ্ঞানের নানা শাখা-উপশাখায় উচ্চ পর্যায়ের গবেষণার জন্য এই গবেষণাগারকে ক্রমাগত উন্নত করা হয়।

## নোবেল বিজয়ী ক্যাভেন্ডিশ বিজ্ঞানী
এই ল্যাবরেটরিতে গবেষণা করেছেন এমন ২৯ জন পদার্থবিজ্ঞানী অদ্যাবধি নোবেল পুরস্কার লাভ করেছেন।
* জন উইলিয়াম স্ট্রাট, ৩য় ব্যারন রেলি (পদার্থবিজ্ঞান, ১৯০৪)
* জে জে টমসন (পদার্থবিজ্ঞান, ১৯০৬)
* আর্নেস্ট রাদারফোর্ড (রসায়ন, ১৯০৮)
* উইলিয়াম লরেন্স ব্র্যাগ (পদার্থবিজ্ঞান, ১৯১৫)
* চার্লস গ্লোভার বার্কলা (পদার্থবিজ্ঞান, ১৯১৭)
* ফ্রানসিস উইলিয়াম অ্যাস্টন (রসায়ন, ১৯২২)
* চার্লস থমসন রিস উইলসন (পদার্থবিজ্ঞান, ১৯২৭)
* আর্থার কম্পটন (পদার্থবিজ্ঞান, ১৯২৭)
* ওয়েন উইলিয়ান্স রিচার্ডসন (পদার্থবিজ্ঞান, ১৯২৮)
* জেমস চ্যাডউইক (পদার্থবিজ্ঞান, ১৯৩৫)
* জর্জ প্যাগেট থমসন (পদার্থবিজ্ঞান, ১৯৩৭)
* এডওয়ার্ড ভিক্টর অ্যাপলটন (পদার্থবিজ্ঞান, ১৯৪৭)
* প্যাট্রিক ব্ল্যাকেট (পদার্থবিজ্ঞান, ১৯৪৮)
* জন কক্‌ক্রফট (পদার্থবিজ্ঞান, ১৯৫১)
* আর্নেস্ট ওয়াল্টন (পদার্থবিজ্ঞান, ১৯৫১)
* ফ্রান্সিস ক্রিক (চিকিৎসাবিজ্ঞান, ১৯৬২)
* জেমস ওয়াটসন (চিকিৎসাবিজ্ঞান, ১৯৬২)
* ম্যাক্স ফার্দিনান্দ পেরুতয (রসায়ন, ১৯৬২)
* জন কেন্ড্রেও (রসায়ন, ১৯৬২)
* ডরোথি মেরি হজকিন (রসায়ন, ১৯৬৪)
* ব্রায়ান ডেভিড জোসেফসন (পদার্থবিজ্ঞান, ১৯৭৩)
* মার্টিন রাইল (পদার্থবিজ্ঞান, ১৯৭৪)
* অ্যান্টনি হিউইশ (পদার্থবিজ্ঞান, ১৯৭৪)
* নেভিল ফ্রান্সিস মট (পদার্থবিজ্ঞান, ১৯৭৭)
* ফিলিপ ওয়ারেন অ্যান্ডারসন (পদার্থবিজ্ঞান, ১৯৭৭)
* পিয়োতর কাপিৎসা (পদার্থবিজ্ঞান, ১৯৭৮)
* Allan Cormack (Physiology or Medicine, 1979)
* আবদুস সালাম (পদার্থবিজ্ঞানী), (পদার্থবিজ্ঞান, ১৯৭৯)
* অ্যারন ক্লুগ (রসায়ন, ১৯৮২)
* নরম্যান ফস্টার র‌্যামজে (পদার্থবিজ্ঞান, ১৯৮৯)

## তথ্যসূত্র

## বহিঃসংযোগ

বিষয়শ্রেণী:ল্যাবরেটরি
বিষয়শ্রেণী:গবেষণাগার
বিষয়শ্রেণী:পদার্থবিজ্ঞান পরীক্ষাগার
রপ্তানি শুল্ক

**রপ্তানী শুল্ক** () একপ্রকার কর যা সরকার কর্তৃক দেশের আন্তর্জাতিক বাণিজ্য পর্যায়ে আরোপ করা হয়। রপ্তানী শুল্ক একটি পরোক্ষ কর যা দেশের রপ্তানী সামগ্রীর ওপর আরোপ ও আদায় করা হয়। দেশের আমদানী পণ্যের ওপর আরোপকৃত করের নাম আমদানী শুল্ক। রপ্তানী শুল্ক দুই প্রকারে আদায় করা হয়। অধিকাংশ ক্ষেত্রে রপ্তানী চালানের মূল্যের ভিত্তিতে একটি নির্দ্দিষ্ট হারে যে শুল্ক আদায় করা হয় যাকে বলা হয় মূল্যভিত্তিক শুল্ক। অপর পক্ষে কোনো কোনো পণ্য, যেমন: মদ্যজাতীয় পণ্যের ক্ষেত্রে, পরিমাণভিত্তিক শুল্ক আদায় করা হয়ে থাকে।

## বিভিন্ন দেশে রপ্তানী শুল্ক
### বাংলাদেশ
বাংলাদেশের মতো অনুন্নত দেশের সামগ্রিক কর কাঠামোতে রপ্তানী শুল্কের গুরুত্ব নগণ্য। দেশের রপ্তানী প্রবৃদ্ধির স্বার্থে অধিকাংশ রপ্তানী পণ্যের ওপর আরোপনীয় রপ্তানী শুল্ক মওকুফ করা হয়ে থাকে।

## আরো দেখুন
* আমদানী শুল্ক
* আন্তর্জাতিক বাণিজ্য
* কর

## তথ্যসূত্র

## বহিঃসংযোগ

বিষয়শ্রেণী:কর
বিষয়শ্রেণী:অর্থনীতি
বিষয়শ্রেণী:আন্তর্জাতিক আইন
নেতাজি সুভাষ ইনস্টিটিউট অফ টেকনোলজি

**নেতাজি সুভাষ ইনস্টিটিউট অফ টেকনোলজি** বা **এনএসআইটি** ভারতের রাজধানী নতুন দিল্লি শহরের একটি অন্যতম প্রধান ইঞ্জিনিয়ারিং কলেজ। এই কলেজের আগেকার নাম ছিল **দিল্লি ইনস্টিটিউট অফ টেকনোলজি**। এটি দিল্লি সরকারের একটি স্বশাসিত সংস্থা। আগে এটি ছিল দিল্লি বিশ্ববিদ্যালয়ের প্রযুক্তি অনুষদ এবং ওই বিশ্ববিদ্যালয়ের অধীনে একটি ইঞ্জিনিয়ারিং কলেজ।

২০০৯ সাল পর্যন্ত, এনএসআইটি ও দিল্লি কলেজ অফ ইঞ্জিনিয়ারিঙের ভর্তিপ্রক্রিয়া ও সিলেবাস দিল্লি বিশ্ববিদ্যালয়ের প্রযুক্তি অনুষদের নির্দেশ অনুযায়ী একই ছিল। দিল্লি কলেজ অফ ইঞ্জিনিয়ারিংকে বিশ্ববিদ্যালয় স্তরে উন্নীত করা হলে, এনএসআইটি দিল্লি বিশ্ববিদ্যালয়ের একমাত্র ইঞ্জিনিয়ারিং কলেজে পরিণত হয়।

ইন্ডিয়া টুডে, আউটলুক, ডেটাকোয়েস্ট-ন্যাসকম ইত্যাদি সংস্থার ইঞ্জিনিয়ারিং শিক্ষা সমীক্ষা অনুসারে, এনএসআইটি ভারতের প্রথম দশটি ইঞ্জিনিয়ারিং কলেজের একটি।

## পাদটীকা

## External links

* Official website of NSIT
* Official website, Division of Computer Engineering of NSIT

বিষয়শ্রেণী:দিল্লির ইঞ্জিনিয়ারিং কলেজ
বিষয়শ্রেণী:দিল্লির কলেজ ও বিশ্ববিদ্যালয়
বিষয়শ্রেণী:সুভাষচন্দ্র বসুর স্মারক
বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান
দ্বিজাতি তত্ত্ব

thumb|১৯০৯ সালে ব্রিটিশ ভারতের মানচিত্র। বিভিন্ন ধর্মের সংখ্যাগরিষ্ঠতা বিভিন্ন রং-এ চিহ্নিত করা হয়েছে।
**দ্বিজাতি তত্ত্ব** হল এমন একটি মতাদর্শ যেখানে ভারতীয় উপমহাদেশের মুসলমানদের প্রাথমিকভাবে কেবলমাত্র তাদের ধর্মের মাধ্যমে চিহ্নিত করা হয়েছে। এর মাধ্যমে ভারতীয় মুসলমান এবং হিন্দু দুটি স্বতন্ত্র জাতীয়তার পরিচয় দেয়া হয়েছে, এবং যেখানে ভাষা, বর্ণ এবং অন্যান্য বৈশিষ্টের তুলনায় ধর্মকে বেশি প্রাধান্য দেয়া হয়েছে। পাকিস্তান আন্দোলন এবং ১৯৪৭ সালে ভারত বিভাগের অন্যতম কারণ ছিলো এই দ্বিজাতি তত্ত্ব।

* পাকিস্তান
* দ্বিজাতি শব্দের অর্থ দুটি জাতি। হিন্দু এবং মুসলমান কে ভারতীয় উপমহাদেশে দুটি ভাগে বিভক্ত করার জন্য একটি প্রস্তাব উপস্থাপন করা হয় এবং এর মূল কারণ ছিল তৎকালীন সময়ে হিন্দু এবং মুসলমানদের মধ্যে বেশকিছু সংঘাত এবং অসমতা। এর প্রেক্ষিতে মূলত হিন্দু এবং মুসলমানকে দুটি আলাদা জাতিতে তথা রাষ্ট্রে বিভক্ত করার জন্য দ্বিজাতি তত্ত্ব উপস্থাপন করা হয় ১৯৪০ সালের মার্চ মাসে পাঞ্জাবের রাজধানী লাহোরে অনুষ্ঠিত মুসলিম লীগের কাউন্সিল অধিবেশনের প্রথমদিন। এবং এই তত্ত্বটি উপস্থাপনের পিছনে মূল ভূমিকা পালন করেছিলেন মোহাম্মদ আলী জিন্নাহ। অনেকে মনে করেন মোহাম্মদ আলী জিন্নাহর দ্বি-জাতি তত্ত্বের ওপর ভিত্তি করে লাহোর প্রস্তাব পেশ করা হয়েছিল এবং মুসলিম জাতীয়তাবাদ পূর্ণাঙ্গ রূপ লাভ করেছিল। ১৯৪০ সালের মার্চ মাসে পাঞ্জাবের রাজধানী লাহোরে অনুষ্ঠিত মুসলিম লীগের কাউন্সিল অধিবেশনের প্রথমদিন মোহাম্মদ আলী জিন্নাহ বিখ্যাত দ্বি-জাতি তত্ত্বের ঘোষণা দেন। উক্ত ঘোষণায় তিনি বলেন, ভারতের সমস্যা দুই সম্প্রদায়ের মধ্যে নয়, দুই জাতির মধ্যে। এর মাধ্যমে মূলত ভারতে মুসলমান এবং হিন্দুদের মধ্যে জাতিগত পার্থক্য এবং অসমতা দেখা দিয়েছিল তার সম্পর্কে বলা হয়।
সে সময় হিন্দু এবং মুসলিম দের মধ্যে এতটা পার্থক্য তৈরী হয়েছিল যে জিন্নাহ মনে করেছিলেন তাদেরকে একত্রে রাখা সম্ভব নয়। তাদের আলাদা আলাদা জাতি হিসেবে আলাদা আলাদা স্থানে রাখা বুদ্ধিমানের কাজ হবে এবং কোনভাবেই তাদেরকে একত্রিত করা যাবে না। যেহেতু তারা দুটি স্বতন্ত্র এবং পৃথক জাতি, তাই তাদের জন্য আলাদা রাষ্ট্র তৈরি করে দেয়াই সমাধান মনে করেন।
লাহোর অধিবেশনে জিন্নাহ মুসলমানদের পৃথক জাতি হিসেবে চিহ্নিত করেন। মোহাম্মদ আলী জিন্নাহর এরূপ ব্যাখ্যার ভিত্তিতে বাংলার তৎকালীন মুখ্যমন্ত্রী এ কে ফজলুল হক ১৯৪০ সালের ২৩ মার্চ মুসলিম লীগের অধিবেশনে মুসলমানদের পৃথক আবাসভূমি স্থাপনের রূপরেখা সম্বলিত একটি প্রস্তাব উত্থাপন করেন। মোহাম্মদ আলী জিন্নাহর নির্দেশে চৌধুরী খালেকুজ্জামান উক্ত প্রস্তাব সমর্থন করেন।

## আরও দেখুন
* ভাগ করো ও শাসন করো

## তথ্যসূত্র

## আরও পড়ুন

*  
* 
* 
* A critique of the Two Nation Theory: Sharpening the saw; by Varsha Bhosle; July 26, 1999; Rediff India

## বহিঃসংযোগ

বিষয়শ্রেণী:ভারতের ইতিহাস
বিষয়শ্রেণী:পাকিস্তানের ইতিহাস
বিষয়শ্রেণী:মুহাম্মদ আলী জিন্নাহ
বিষয়শ্রেণী:পাকিস্তান আন্দোলন
বিষয়শ্রেণী:বিভাজন
বিষয়শ্রেণী:ভারত বিভাজন
বিষয়শ্রেণী:রাজনৈতিক মতাদর্শ
বিষয়শ্রেণী:পাকিস্তানের সংবিধান
সর্বদলীয় কেন্দ্রীয় রাষ্ট্রভাষা কর্মী পরিষদ

**সর্বদলীয় কেন্দ্রীয় রাষ্ট্রভাষা সংগ্রাম পরিষদ** বাংলা ভাষা আন্দোলনের সময় পূর্ব বাংলার একটি প্রথম সারির রাজনৈতিক দল ছিল। ১৯৫২ সালের ৩১ জানুয়ারিতে ঢাকা বিশ্ব বিদ্যালয়ের বার লাইব্রেরি হলে একটি সভায় এই দল গঠন করা হয়। এখানে সভাপতি ছিলেন মওলানা আবদুল হামিদ খান ভাসানী। বাংলা ভাষা আরবি বর্ণমালার মাধ্যমে লেখার প্রস্তাব দেয়া হয়েছিল পাকিস্তান সরকারের পক্ষ থেকে। এই সভায় এই প্রস্তাবের তীব্র বিরোধিতা করা হয়। এই সভাতেই ৪০ সদস্যের *সর্বদলীয় কেন্দ্রীয় রাষ্ট্রভাষা সংগ্রাম পরিষদ* গঠন করা হয়। ২১শে ফেব্রুয়ারিতে বিক্ষোভ সমাবেশ ও র‌্যালী করার সিদ্ধান্ত নেয়া হয়েছিল এই কমিটির পক্ষ থেকে।সর্বদলীয় কেন্দ্রীয় রাষ্ট্রভাষা সংগ্রাম পরিষদের সভাপতিত্বে ছিলেন কাজী গোলাম মাহবুব।

## আরও দেখুন
* বাংলা ভাষা আন্দোলন

## তথ্যসূত্র


## বহিঃসংযোগ

বিষয়শ্রেণী:বাংলা ভাষা আন্দোলন
বিষয়শ্রেণী:বাংলাদেশের রাজনৈতিক দল
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশী সরকার অসম্পূর্ণ
বিষয়শ্রেণী:এশীয় রাজনৈতিক দল অসম্পূর্ণ
বিষয়শ্রেণী:১৯৫২-এ প্রতিষ্ঠিত রাজনৈতিক দল
সুভাষ ব্রিগেড

**সুভাষ বিগ্রেড** বা **১ নং গেরিলা রেজিমেন্ট** আজাদ হিন্দ ফৌজের একটি ইউনিট। ১৯৪৩ সালে এই ইউনিট গঠিত হয়। আজাদ হিন্দ বাহিনীর সুপ্রিম কম্যান্ডার নেতাজি সুভাষচন্দ্র বসুর নামানুসারে বেসরকারিভাবে এই ব্রিগেডের নাম রাখা হয়েছিল সুভাষ ব্রিগেড। আজাদ হিন্দ ফৌজের সঙ্গে ব্রিটিশ সরকারের কোহিমা যুদ্ধের সময় সুভাষ ব্রিগেড আজাদ ব্রিগেড, গান্ধী ব্রিগেড ও নেহেরু ব্রিগেডের সঙ্গে বীরবিক্রমে যুদ্ধ করে।

সুভাষ ব্রিগেড শাহনওয়াজ খানের অধীনে তিনটি ব্যাটেলিয়নে বিভক্ত ছিল। জানুয়ারি, ১৯৪৪ নাগাদ সুভাষ ব্রিগেড বার্মার রেঙ্গুনে পৌঁছায়। এরপর দুটি ব্যাটেলিয়নকে হাকার কাছে ভারত-বার্মা সীমান্ত রক্ষার দায়িত্বে নিয়োগ করা হয়। তৃতীয় ব্যাটেলিয়নটি কালাদান নদী পেরিয়ে ভারতে প্রবেশ করে। এরপর সুভাষ ব্রিগেড ইম্ফল ও কোহিমার যুদ্ধে অংশ নেয়। পরে সাহায্যকারী জাপান সেনাবাহিনী ফৌজকে রসদ জোগানো বন্ধ করে দিলে, সুভাষ ব্রিগেডকেও সরে আসতে হয়।

নিজের নামে ব্রিগেডের নামকরণ নেতাজির পছন্দ ছিল না। কিন্তু নামটি থেকেই যায়।
## আরও দেখুন
* নেতাজি সুভাষচন্দ্র বসু
* আজাদ হিন্দ ফৌজ

বিষয়শ্রেণী:আজাদ হিন্দ ফৌজ
নেতাজি জয়ন্তী

**নেতাজি জয়ন্তী** বা **[[নেতাজি সুভাষচন্দ্র বসু|নেতাজি সুভাষচন্দ্র বসুর]] জন্মদিন বা পরাক্রম দিবস**  ভারতের পশ্চিমবঙ্গ, ত্রিপুরা, আসাম, ঝাড়খণ্ড ও ওড়িশা রাজ্যের একটি সরকারি ছুটির দিন। প্রতি বছর ২৩ জানুয়ারি তারিখে নেতাজি জয়ন্তী পালিত হয়। ভারতের অন্যান্য রাজ্যেও এই দিনটি যথাযোগ্য মর্যাদার সঙ্গে স্মরণ করা হয়। এটি **দেশপ্রেম দিবস** হিসেবেও খ্যাত। নেতাজির অন্তর্ধানের পাঁচ মাস পর, রেঙ্গুনে অভিনব ও জাঁকজমক ভাবে নেতাজি জয়ন্তী পালিত হয়।

কলকাতায় এই দিন নেতাজির বাড়ি নেতাজি ভবনে বর্ণাঢ্য অনুষ্ঠানের আয়োজন করা হয়। নেতাজি-পরিবারের আদি বাসস্থান দক্ষিণ চব্বিশ পরগনার সুভাষগ্রামেও বিশেষ অনুষ্ঠান হয়। পশ্চিমবঙ্গ রাজ্য সরকারের পক্ষ থেকে কলকাতার রেড রোডের নেতাজিমূর্তির সামনে বিশেষ কুচকাওয়াজ ও সাংস্কৃতিক অনুষ্ঠান হয়।

সারা ভারত ফরওয়ার্ড ব্লক ও সুভাষ চন্দ্র বসুর  পরিবার নেতাজির জন্মদিনটি ভারতে **দেশপ্রেম দিবস** এবং মমতা বন্দ্যোপাধ্যায় এটিকে **দেশনায়ক দিবস** এবং জাতীয় ছুটি হিসেবে ঘোষণা করার জন্য ভারতের কেন্দ্রীয় সরকারের কাছে আবেদন করেছেন কিন্তু  রাজনৈতিক কারণে সেই দাবি দুটো আজও পূরণ করা হয়নি।

কিন্তু ২০২১ সালের ১৯ জানুয়ারি ভারত সরকার ঘোষণা করেছে যে, এটি প্রতি বছর **পরাক্রম দিবস** হিসেবে পালিত হবে। তাই নেতাজি সুভাষচন্দ্র বসুর পরিবার, পশ্চিমবঙ্গের ক্ষমতাসীন দল তৃণমূল কংগ্রেস এবং বাম দলগুলোর সদস্যরা এই সিদ্ধান্তের তীব্র প্রতিক্রিয়া জানিয়েছেন।
প্রসঙ্গত উল্লেখ্য, বিভিন্ন শিক্ষা প্রতিষ্ঠান, স্কুল, কলেজ, লাইব্রেরী এবং ক্লাবগুলি যথাযোগ্য মর্যাদায় প্রতিবছর ২৩ জানুয়ারি বিভিন্ন অনুষ্ঠানের মাধ্যমে নেতাজি জয়ন্তী উদযাপন করে থাকে।

## তথ্যসূত্র

## বহিঃসংযোগ

* নেতাজি জয়ন্তী (দেশপ্রেম দিবস)  ইংরেজি
*নেতাজি সুভাষচন্দ্র বসু জয়ন্তী (ইংরেজি)

বিষয়শ্রেণী:সুভাষচন্দ্র বসু
বিষয়শ্রেণী:জানুয়ারি উদ্‌যাপন
বিষয়শ্রেণী:জন্মদিন
বিষয়শ্রেণী:ভারতের সরকারি ছুটির দিন
আবুল কালাম শামসুদ্দীন

**আবুল কালাম শামসুদ্দীন** (৩ নভেম্বর ১৮৯৭ - ৪ মার্চ ১৯৭৮) ছিলেন একধারে একজন সাংবাদিক, রাজনীতিবিদ এবং সাহিত্যিক। তিনি ময়মনসিংহের ত্রিশালের ধানীখোলা গ্রামে জন্মগ্রহণ করেন।

## প্রারম্ভিক জীবন
তিনি ১৯১৯ সালে ঢাকা কলেজ হতে আইএ পাস করার পর কলকাতার রিপন কলেজে (অধুনা সুরেন্দ্রনাথ কলেজ) বিএ শ্রেণীতে ভর্তি হন। কিন্তু ওই সময় (১৯২০-২১) খিলাফত ও অসহযোগ আন্দোলন শুরু হলে তিনি তাতে যোগ দেন এবং বি.এ পরীক্ষা না দিয়ে কলকাতার গৌড়ীয় সুবর্ণ বিদ্যায়তন থেকে উপাধি পরীক্ষা (১৯২১) পাস করেন।

## সাংবাদিকতা
১৯২৩ সালে *দৈনিক মোহাম্মদী* পত্রিকার সহযোগী সম্পাদক হিসেবে তার সাংবাদিকতা চর্চা শুরু হয়। পরবর্তিতে তিনি ১৯২৪ সালে সাপ্তাহিক *মোসলেম জগৎ*, *দি মুসলমান*, *দৈনিক সোলতান*, *[[মাসিক মোহাম্মদী]]* প্রভৃতি পত্রিকা সম্পাদনা করেছিলেন। ১৯৩৬ সালে *দৈনিক আজাদে* যোগদান করে তিনি ১৯৪০-৬২ সাল পর্যন্ত সম্পাদকের দায়িত্ব পালন করেন।বাঙালি মুসলিম সমাজকে ইসলামী ভাবনাধারায় অনুপ্রাণিত করার জন্য কলকাতায় যে "পূর্ব পাকিস্তান রেনেসাঁ সোসাইটি (১৯৪০)" প্রতিষ্ঠিত হয় তিনি তার সভাপতি ছিলেন। ১৯৬৪ সালে প্রেস ট্রাস্ট অব পাকিস্তান পরিচালিত *দৈনিক পাকিস্তানের* সম্পাদক নিযুক্ত হন, তিনি ১৯৭২ সালে অবসর গ্রহণ করেন।

## রাজনৈতিক জীবন
ছাত্রাবস্থায় মহাত্মা গান্ধীর আদর্শে প্রাণিত হয়ে জাতীয় কংগ্রেসে যোগ দিয়েছিলেন। পরিনত বয়সে তিনি প্রচণ্ড পরিমাণে আইয়ুব খানের বিরোধী ছিলেন এবং ভাষা অন্দোলনেও সক্রিয় ভূমিকা রেখেছিলেন। 

## ভাষা আন্দোলনের সম্পৃক্ততা
ভাষা আন্দোলনে তার সম্পাদিত 'দৈনিক আজাদ' পত্রিকা ইতিবাচক ভূমিকা রাখে। বাংলা ভাষার দাবি সংক্রান্ত সম্পাদকীয় প্রকাশ করতেন নিয়মিত। তিনি ২১শে ফেব্রুয়ারির গুলি চালনার প্রতিবাদে পরের দিন আইনসভার সদস্যপদ থেকে ইস্তফা দিয়েছিলেন। ২৩শে ফেব্রুয়ারি ঢাকা মেডিক্যাল কলেজ হোস্টেল প্রাঙ্গণে প্রথমবার যে শহিদ মিনার নির্মিত হয়েছিল, আবুল কালাম শামসুদ্দীন এটার উদ্বোধন করেছিলেন।

## পুরস্কার
* সিতারা-ই-খিদমত (১৯৬১);
* সিতারা-ই-ইমতিয়াজ (১৯৬৭) (কিন্তু ১৯৬৯ সালে গণঅভ্যুত্থানের সময় তিনি সরকারি দমননীতির প্রতিবাদে উভয় খেতাব বর্জন করেন);
* বাংলা একাডেমি পুরস্কার (১৯৭০);
* একুশে পদক (১৯৭৬)

## গ্রন্থাবলী
* *কচিপাতা*
* *অনাবাদী জমি*
* *ত্রিস্রোতা*
* *খরতরঙ্গ*
* *ইলিয়ড*
* *পলাশী থেকে পাকিস্তান*
* *অতীত দিনের স্মৃতি*

## তথ্যসূত্র

## বহিঃসংযোগ
* Banglapedia: Shamsuddin, Abul Kalam

বিষয়শ্রেণী:১৮৯৭-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী সাংবাদিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:১৯৭৬-এ একুশে পদক বিজয়ী
বিষয়শ্রেণী:২০শ শতাব্দীর সাংবাদিক
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর বাঙালি
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
ডেল

**ডেল ইনকর্পোরেটেড** মার্কিন যুক্তরাষ্ট্রভিত্তিক একটি বহুজাতিক তথ্যপ্রযুক্তি কর্পোরেশন। মার্কিন যুক্তরাষ্ট্রে টেক্সাস-এর রাউন্ড রকে এর সদরদপ্তর অবস্থিত। ১৯৮৪ সালের ৪ নভেম্বর ডেল প্রতিষ্ঠিত হয়। এর প্রতিষ্ঠাতা মাইকেল ডেল। তিনি  ডেল ইনকর্পোরেটেড-এর চেয়ারম্যান ও প্রধান নির্বাহী। ছোটবেলায় জমানো ১ হাজার ডলার মূলধন নিয়ে ব্যবসায় শুরু করেন তিনি। ১৯৮৪-এ কম্পিউটার উৎপাদনের লাইসেন্স গ্রহণ করে তিনি। মাত্র ২৪ বছর বয়সে প্রধান নির্বাহী হিসেবে যোগ দেন নিজের প্রতিষ্ঠানেই। এই প্রতিষ্ঠানটি পারসোন্যাল কম্পিউটার (ডেস্কটপ ও নোটবুক), সার্ভার কম্পিউটার, ডাটা স্টোরেজ ডিভাইস (ইকুয়ালজিক), নেটওয়ার্ক সুইচ প্রভৃতি প্রস্তুত করে থাকে। মাত্র দুই যুগে "ডেল" পৃথিবীর অন্যতম জনপ্রিয় কম্পিউটার ব্র্যান্ড-এ উন্নীত হয়েছে। বিশ্বের অন্যতম সর্ববৃহৎ এই প্রযুক্তি প্রতিষ্ঠানটিতে বর্তমানে (২০১২) ১,০৩,৩০০-এরও বেশি লোক কর্মরত। ই-মার্কেটিং-এর মাধ্যমে মার্কিন যুক্তরাষ্ট্রে ডেল পণ্যের ব্যাপক বিক্রি হয়ে থাকে। চীন ও মালয়েশিয়া সহ পৃথিবীর কয়েকটি দেশে ডেল-এর কারখানা রয়েছে। প্রতিষ্ঠানটি ২০০৬ খ্রিস্টাব্দে অ্যালিয়েনওয়্যারকে কিনে নেয় ৷ বতমানে ডেল-এর কারখানায় কাজে নিয়োগ দিয়েছেন। 

## তথ্যসূত্র

## আরো দেখুন
* মাইকেল ডেল

বিষয়শ্রেণী:১৯৮৪-এ প্রতিষ্ঠিত কোম্পানি
বিষয়শ্রেণী:বহুজাতিক কোম্পানি
বিষয়শ্রেণী:প্রযুক্তি কোম্পানি
বিষয়শ্রেণী:মার্কিন মার্কা
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:কম্পিউটার হার্ডওয়্যার কোম্পানি
বিষয়শ্রেণী:মার্কিন যুক্তরাষ্ট্রের ইলেকট্রনিক্স কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:নেটবুক নির্মাতা
বিষয়শ্রেণী:নেটওয়ার্কিং হার্ডওয়্যার কোম্পানি
বিষয়শ্রেণী:কম্পিউটার মেমোরি কোম্পানি
বিষয়শ্রেণী:মার্কিন যুক্তরাষ্ট্রের অনলাইন খুচরা বিক্রেতা
বিষয়শ্রেণী:১৯৮৪-এ প্রতিষ্ঠিত কম্পিউটার কোম্পানি
বিষয়শ্রেণী:ডেল
বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
বিষয়শ্রেণী:মোবাইল ফোন প্রস্তুতকারক
বিষয়শ্রেণী:১৯৮৪-এ প্রতিষ্ঠিত ইলেকট্রনিক্স কোম্পানি
প্রতিকূলের যাত্রী

**প্রতিকূলের যাত্রী** বাংলাদেশের বিখ্যাত চলচ্চিত্রকার আলমগীর কবির-এর কর্মজীবন নিয়ে গুণী চলচ্চিত্র ব্যক্তিদের সাক্ষাৎকার, তাঁর নির্মিত চলচ্চিত্রের পর্যালোচনা এবং তাঁর লাইভ ফুটেজ এর উপর ভিত্তি করে নির্মিত একটি প্রামাণ্যচিত্র। এটি পরিচালনা করেছেন কাওসার চৌধুরী। তিনি এই চলচ্চিত্রটি ২০০৮ সালে নির্মাণ করেন। এটিতে তুলে ধারা হয়েছে তারেক মাসুদ, বুলবুল আহমেদ, আব্দুল্লাহ আল মামুন-সহ আরও অনেক চলচ্চিত্র ব্যক্তিত্বদের সাক্ষাৎকার। চলচ্চিত্রটি লেজার ভিশন ডিভিডি আকারে বাজারজাত করে।

## চিত্র প্রবাহ
সাতচল্লিশে দেশ বিভাগের পর বাহান্নতে ভাষা আন্দোলনের মধ্য দিয়ে বাঙালি জাতীয়তাবাদের যে সরব উন্মেষ, ধাপে ধাপে ছেষট্টিতে এসে ছয় দফার মাঝে তা রূপ নেয় স্বাধিকার আন্দোলনে। এর পরে উনসত্তরের গণঅভ্যুত্থান, একাত্তরের স্বাধীনতা, এই ধারাবাহিকতারই সোনালি ফসল। আলমগীর কবির বেড়ে উঠেছেন এই স্রোতধারারই বাঁকে বাঁকে। সময়ের প্রয়োজনে কবির শক্ত হাতে ধরেছেন কলম, কখনওবা ক্যামেরা। একাত্তরে ঝাঁপিয়ে পড়েছেন মুক্তিযুদ্ধে, স্বাধীন বাংলাদেশে চেষ্টা চালিয়েছেন চলচ্চিত্রে একটি সুস্থ ধারা তৈরী করতে। পাকিস্তান আমলে গড্ডলিকার প্রতিকূলে কবির যে যাত্রা শুরু করেছিলেন প্রায় এককভাবে, চলচ্চিত্রের সে ধারায় আজ যুক্ত হয়েছেন অনেকেই।

-প্রতিকূলের লড়াকু সেই অভিযাত্রীদের নিয়েই এই প্রামাণ্যচিত্র *প্রতিকূলের যাত্রী*।

## শ্রেষ্ঠাংশে
* তারেক মাসুদ - (সাক্ষাৎকার)
* বুলবুল আহমেদ - (সাক্ষাৎকার)
* আব্দুল্লাহ আল মামুন - (সাক্ষাৎকার)
* মোরশেদুল ইসলাম - (সাক্ষাৎকার)
* তানভীর মোকাম্মেল - (সাক্ষাৎকার)
* মানজারে হাসীন মুরাদ - (সাক্ষাৎকার)
* শামীম আখতার - (সাক্ষাৎকার)
* আখতারুজ্জামান - (সাক্ষাৎকার)

## কলাকুশলীবৃন্দ
* পরিচালকঃ কাওসার চৌধুরী
* প্রযোজকঃ প্রমিতি প্রভা শ্রুতি-অবলোকন কেন্দ্র
* পরিবেশকঃ লেজার ভিশন
## আরও দেখুন
* চলচ্চিত্রের মুশকিল আসানে আলমগীর কবির
## তথ্যসূত্র

## বহিঃসংযোগ

বিষয়শ্রেণী:২০০৮-এর চলচ্চিত্র
বিষয়শ্রেণী:বাংলাদেশী প্রামাণ্য চলচ্চিত্র
বিষয়শ্রেণী:বাংলাদেশী জীবনীমূলক চলচ্চিত্র
বাংলাদেশ সরকারি কর্ম কমিশন

**বাংলাদেশ সরকারি কর্ম কমিশন** বাংলাদেশের একটি সাংবিধানিক সরকারী প্রতিষ্ঠান যার কাজ সরকারি চাকরিতে নিয়োগ সংক্রান্ত দায়িত্ব পালন করা। এটি একটি সাংবিধানিক ও স্বাধীন সংস্থা। পাকিস্তান আমলের সরকারি কর্ম কমিশনের উত্তরাধিকার হিসাবেই বাংলাদেশে গঠিত হয়েছিল সরকারি কর্ম কমিশন। ১৯৭১ খ্রিষ্টাব্দে স্বাধীন রাষ্ট্র হিসাবে প্রতিষ্ঠার পর ১৯৭২ সালের ৮ এপ্রিল বাংলাদেশের সরকারি কর্ম কমিশন গঠিত হয়। প্রতিবছর ৮এপ্রিল বাংলাদেশ সরকারি  কর্ম  কমিশন দিবস হিসেবে পালন করা হয়। বাংলাদেশের সংবিধানের ১৩৭ থেকে ১৪১ পর্যন্ত অনুচ্ছেদে সরকারি কর্ম কমিশন গঠনের সাংবিধানিক বাধ্যবাধকতা বর্ণিত আছে। একজন চেয়ারপারসন এবং কয়েকজন সদস্য সমবায়ে পাঁচ বৎসর মেয়াদের জন্য কমিশন গঠিত হয়। বাংলাদেশের রাষ্ট্রপতি কমিশনের চেয়ারপারসন এবং সদস্যদের নিয়োগ প্রদান করেন। বর্তমানে মোবাশ্বের মোনেম এর চেয়ারম্যান হিসেবে নিযুক্ত আছেন।

## ইতিহাস
বাংলাদেশ সরকার ১৯৭২ সালের সংবিধান অনুসারে প্রথমাবস্থায় ২টি পাবলিক সার্ভিস কমিশন গঠন করে, যা *পাবলিক সার্ভিস কমিশন (প্রথম)* এবং *পাবলিক সার্ভিস কমিশন (দ্বিতীয়)* নামে অভিহিত হয়; কিন্তু পরবর্তীতে সংবিধান সংশোধন করত: উভয় কমিশনকে একত্রিত করে *বাংলাদেশ পাবলিক সার্ভিস কমিশন* নামে একটিমাত্র কমিশন পদ্ধতি চালু করা হয়।

## সংক্ষিপ্ত তথ্য
* বাংলাদেশ সরকারি কর্ম কমিশন বা বাংলাদেশ পাবলিক সার্ভিস কমিশন (বিপিএসসি) একটি সাংবিধানিক এবং স্বাধীন ও স্বতন্ত্র প্রতিষ্ঠান।
* এই কমিশনের প্রধানের পদবি হবে চেয়ারম্যান।
* সংবিধানের ১৩৭ নং অনুচ্ছেদ বলে এই কমিশন গঠিত হয়েছে।
* সংবিধানের ১৩৮ নং অনুচ্ছেদ বলে এই কমিশনের সদস্য নিয়োগ দেয়া হয়।
* সংবিধানের ১৩৯ নং অনুচ্ছেদে কমিশনের সদস্যদের মেয়াদের কথা উল্লেখ রয়েছে।
* সংবিধানের ১৪০ নং অনুচ্ছেদ এই কমিশনের দায়িত্বের কথা উল্লেখ রয়েছে।
* সংবিধানের ১৪১ নং অনুচ্ছেদ বার্ষিক রিপোর্ট  কিভাবে জমা দিবে তার কথা উল্লেখ রয়েছে।
* বর্তমান বিসিএস ক্যাডার সংখ্যা ২৬টি। এর আগে এটি ছিল ২৭টি।
* উপমহাদেশে প্রথম সরকারি কর্মকমিশন গঠিত হয়েছিল ১৯২৬ সালে।
* বেঙ্গল সিভিল সার্ভিস কমিশন গঠিত হয়েছিল ১৯৩৭ সালে।
* বাংলাদেশ সরকারি কর্ম কমিশনের প্রথম নারী চেয়ারপারসন ছিলেন অধ্যাপিকা ডক্টর জিনাতুন নেসা তাহমিদা বেগম।
* এই কমিশনের প্রথম চেয়ারম্যান ছিলেন ড. এ. কিউ. এম. বজলুল করিম।

## চেয়ারম্যান

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশ সরকার
বিষয়শ্রেণী:বাংলাদেশ সরকারি কর্ম কমিশন
বিষয়শ্রেণী:১৯২৬-এ ভারতে প্রতিষ্ঠিত
বিষয়শ্রেণী:বাংলাদেশের সরকারি কমিশন
দৈনিক আজাদ

**দৈনিক আজাদ** বিংশ শতাব্দীর ব্রিটিশ-শাসিত ভারতে প্রবর্তিত একটি বাংলা দৈনিক পত্রিকা ছিল। এটি ১৯৩৬ সালে চালু হয়ে ১৯৯০ পর্যন্ত প্রকাশিত হয়। আজাদ ঢাকার প্রথম দৈনিক পত্রিকা ছিল। পত্রিকাটি বাংলা ভাষা আন্দোলনের সময় বাংলা ভাষার পক্ষে গুরুত্বপূর্ণ ভূমিকা পালন করে।

## ইতিহাস
৩১ অক্টোবর ১৯৩৬ খ্রিষ্টাব্দে কলকাতা থেকে সর্বপ্রথম পত্রিকাটি প্রকশিত হয়। দৈনিক আজাদের প্রতিষ্ঠাতা সম্পাদক ছিলেন মওলানা মুহাম্মদ আকরাম খাঁ। প্রথম দিকে এই পত্রিকাটি বঙ্গ এবং আসামের মুসলমানদের বক্তব্যকে প্রতিনিধিত্ব করছে বলে মনে করা হত। ১৯৪০ খ্রিষ্টাব্দে সম্পাদক ছিলেন শিশু সাহিত্যিক মোহাম্মদ মোদাব্বের। সেসময় মোহাম্মদ মোদাব্বের এবং তার ছেলের প্রচেষ্টায় এই পত্রিকাটি নিয়মিত প্রকাশিত হত। সদরুল আনাম খান এবং নাজির আহমেদও এই প্রকাশনার সাথে যুক্ত ছিলেন। এই পত্রিকায় ঢাকার প্রতিদিনকার সংবাদের পাশাপাশি আঞ্চলিক প্রতিবেদক খাইরুল কবিরের পাঠানো বিভিন্ন সংবাদও ছাপানো হত।

ভারত বিভাগের পর ১৯৪৮ সালের ১৯ অক্টোবর পত্রিকার সকল কার্যক্রম ঢাকায় স্থানান্তর করা হয়। আবুল কালাম সামসুদ্দিনকে সম্পাদক নির্বাচিত করা হয়। অন্যান্যদের মধ্যে ছিলেন খায়রুল কবির সংবাদ সম্পাদক, মুজিবুর রহমান খান এবং আবু জাফর সামসুদ্দিন ছিলেন সম্পাদকীয় বিভাগে। এর অল্প কিছুদিনের মধ্যেই দৈনিক আজাদ পূর্ব পাকিস্তানের অন্যতম প্রধান সংবাদপত্রে পরিণত হয়।

১৯৪৯ সালে সরকার-বিরোধী সংবাদ প্রকাশের কারণে দৈনিক আজাদের প্রকাশনায় বাধা দেয়া হয়। এবং এই পত্রিকায় সরকারের পক্ষ থেকে বিজ্ঞাপন দেয়া বন্ধ করে দেয়া হয়। বাংলা ভাষা আন্দোলনের সময় এই পত্রিকা বিশেষ গুরুত্বপূর্ণ ভূমিকা পালন করেছিল। আজাদ এই আন্দোলনের সমর্থনে ছিলো এবং সরকারের কার্যক্রমের সত্যতা তুলে ধরছিলো। ২১ ফেব্রুয়ারির হত্যার পরপরই ২২ তারিখে এই ঘটনার প্রেক্ষিতে একটি বিশেষ সংখ্যা প্রকাশ করা হয়েছিল। এই হত্যকান্ডের প্রতিবাদ স্বরূপ আবুল কালাম সামসুদ্দিন গণপরিষদ থেকে পদত্যাগ করেন। তিনি সেই সময় দৈনিক আজাদের সম্পাদক ছিলেন। যদিও এটি তখন মুসলিম লীগ ভিত্তিক পত্রিকা ছিল কিন্তু বাংলা ভাষা আন্দোলনের প্রতি সম্মান দেখানো হয়েছিল এই পত্রিকায়। এর ফলস্রুতিতে আজাদ এই ঐতিহাসিক ঘটনাগুলো সংকলনের অন্যতম প্রধান সূত্র ছিল। যদিও বিভিন্ন সময় এটির প্রচারণার উদ্দেশ্য পরিবর্তিত হয়েছিল। বিশেষত ১ মার্চের পর এটি সরকারের পক্ষে প্রচার করতে থাকে। আইয়ুব খানের শৈরাচারী আচরণের কারণে দৈনিক আজাদ আবার সরকারের বিপক্ষে প্রচার শুরু করে। সরকারের দুর্নীতি এবং অনৈতিক আচরনগুলো তুলে ধারা হয় এই পত্রিকায়। এই সময় পত্রিকার নেতৃত্বে ছিলেন মওলানার ছোট ছেলে মোহাম্মদ কামরুল আনাম খান।

## বন্ধ হওয়া
১৯৬৮ সালে মোহাম্মদ আকরাম খাঁর মৃত্যুর পর পত্রিকাটির মালিকানা নিয়ে বিরোধ দেখা দেয়, এতে পত্রিকাটির ভাবমূর্তি ক্ষুণ্ন হয়। এছাড়া এটি ইত্তেফাকের কাছেও পাঠক হারাতে থাকে, যা তখন ক্রমবর্ধমানভাবে জনপ্রিয় হচ্ছিল। ১৯৭১ সালে বাংলাদেশ স্বাধীন হওয়ার পর, পত্রিকাটি সরকারি ব্যবস্থাপনায় কিছু দিন প্রকাশিত হয়। এরপর পত্রিকাটি ব্যক্তি মালিকানায় ছেড়ে দেওয়া হলে, পত্রিকাটির আইনি মালিক মোহাম্মদ কামরুল আনাম খান এটি পরিচালনা করা শুরু করেন। আর্থিক সহায়তার অভাবে ও সরকারি নীতির কারণে, ১৯৯০ সালে পত্রিকাটির প্রকাশনা স্থায়ীভাবে বন্ধ হয়ে যায়।

## আরও দেখুন
* কলম (পত্রিকা)

## তথ্যসূত্র

## বহিঃসংযোগ
* 

আজ
আজ
আজ
আজ
আজ
আজ
আজ
আজ
আজ
ফিফা বিশ্বকাপ মাস্কট

থাম্ব|176x176পিক্সেল|১৯৯০ ফিফা বিশ্বকাপ মাস্কট - সিয়াও
**ফিফা বিশ্বকাপ মাস্কট** ১৯৬৬ সাল থেকে ফিফা বিশ্বকাপে প্রবর্তিত হয়ে আসছে।

১৯৬৬ সাল থেকে ২০১৮ সাল পর্যন্ত ফিফা বিশ্বকাপে প্রবর্তিত মাস্কটগুলো নিম্নরূপ -

## বহিঃসংযোগ
* Information on ''Goleo VI'' and ''Pille''
* Official FIFA web page on Zakumi 

বিষয়শ্রেণী:ফিফা বিশ্বকাপ মাস্কট
বিষয়শ্রেণী:ফুটবল মাস্কট
বিষয়শ্রেণী:ফিফা মাস্কট